**NÁRODNÁ RADA SLOVENSKEJ REPUBLIKY**

VIII. volebné obdobie

**NÁVRH**

**Zákon**

z ...... 2023,

**ktorým sa mení a dopĺňa zákon č.** [**73/1998 Z. z.**](https://www.beck-online.sk/bo/document-view.seam?documentId=pj5f6mjzhe4f6nzt) **o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. [73/1998 Z. z.](https://www.beck-online.sk/bo/document-view.seam?documentId=pj5f6mjzhe4f6nzt) o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č. 445/2008 Z. z., zákona č. 491/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z., zákona č. 80/2013 Z. z., zákona č. 462/2013 Z. z., zákona č. 307/2014 Z. z., zákona č. 406/2015 Z. z., zákona č. 125/2015 Z. z., zákona č. 69/2018 Z. z., zákona č. 177/2018 Z. z., zákona č. 347/2018 Z. z., zákona č. 6/2019 Z. z., zákona č. 319/2019 Z. z., zákona č. 73/2020 Z. z., zákona č. 423/2020 Z. z., zákona č. 76/2021 Z. z., zákona č. 310/2021 Z. z., zákona č. 412/2021 Z. z., zákona č. 453/2021 Z. z., zákona č. 478/2021 Z. z., zákona č. 125/2022 Z. z., zákona č. 222/2022 Z. z. a zákona č. 350/2022 Z. z. sa mení a dopĺňa takto:

1. V § 2 sa vypúšťa odsek 3.

Doterajšie odseky 4 a 5 sa označujú ako odseky 3 a 4.

1. V § 6 sa vypúšťa písmeno a).

Doterajšie písmená b) až d) sa označujú ako písmená a) až c).

1. § 6a vrátane nadpisu sa vypúšťa.
2. V § 7 ods. 2 prvej vete sa vypúšťajú slová „alebo odo dňa zaradenia kadeta do prípravnej štátnej služby podľa § 6a ods. 2“.
3. V § 7 odsek 3 znie:

„(3) Prípravná štátna služba policajta, ktorý získava kvalifikačnú požiadavku policajného vzdelania denným štúdiom bakalárskeho študijného programu, trvá celú dobu štúdia a jeden rok po splnení kvalifikačnej požiadavky policajného vzdelania.“.

1. V § 7 ods. 4 písm. b) sa vypúšťajú slová „okrem doby štúdia, ktorým sa získal kvalifikačný predpoklad na funkciu počas výkonu štátnej služby kadeta,“.
2. V § 7 ods. 8 sa vypúšťajú slová „a policajta, ktorý získal kvalifikačný predpoklad na funkciu počas výkonu štátnej služby kadeta“.
3. V § 8 ods. 1 prvej vete sa čiarka za slovami „v prípravnej štátnej službe“ nahrádza slovom „alebo“ a vypúšťajú sa slová „alebo pri zaradení kadeta do prípravnej štátnej služby“.
4. V § 8 odsek 3 znie:

„(3) Policajtovi uvedenému v § 7 ods. 3 sa pri prijatí do služobného pomeru určí skúšobná doba do splnenia kvalifikačnej požiadavky policajného vzdelania.“.

1. V § 14 ods. 1 úvodnej vete sa vypúšťajú slová „starší ako 21 rokov, a ak ide o štátnu službu kadeta,“.
2. V § 14 ods. 1 písm. c) sa vypúšťajú slová „a ak ide o štátnu službu kadeta, spĺňa niektorý zo stupňov vzdelania kvalifikačného predpokladu vzdelania,“.
3. V § 16 ods. 1 sa vypúšťa druhá veta.
4. V § 17 sa vypúšťa odsek 4.
5. V § 84 ods. 2 písmeno m) znie:

„m) premenlivý príplatok,“.

1. V § 84 ods. 3 sa vypúšťa posledná veta.
2. V § 89 ods. 1 sa slová „do 90 %“ nahrádzajú slovami „do 200 %“.
3. § 97 vrátane nadpisu znie:

„§ 97

Premenlivý príplatok

* 1. Policajtovi, ktorého charakter služobnej činnosti si vyžaduje výkon štátnej služby v noci, v sobotu, v nedeľu alebo vo sviatok, patrí premenlivý príplatok.
  2. Príplatok podľa odseku 1 patrí policajtovi mesačne za každú skutočne odslúženú hodinu vo výške určenej ministrom.“.

1. § 103a vrátane nadpisu vypúšťa.
2. V § 143 ods. 2 písm. a) sa vypúšťajú slová „alebo vyplácaním služobného príjmu podľa § 103a,“.
3. Za § 287m sa vkladá § 287n, ktorý vrátane nadpisu znie:

„§ 287n

Prechodné ustanovenia k úpravám účinným od 1. mája 2023

1. Na policajta zaradeného v štátnej službe kadeta sa vzťahujú ustanovenia tohto zákona v znení účinnom do 30. apríla 2023 upravujúce štátnu službu kadeta.
2. Nárok na príplatok za nerovnomernosť času služby priznaný policajtovi podľa ustanovení tohto zákona v znení účinnom do 30. apríla 2023 dňom nadobudnutia účinnosti tohto zákona zaniká. Príplatok za nerovnomernosť času služby priznaný policajtovi podľa ustanovení tohto zákona v znení účinnom do 30. apríla 2023 sa dňom nadobudnutia účinnosti tohto zákona odníma.“.
3. V prílohe č. 2 prvá časť vrátane nadpisu znie:

„**PRVÁ ČASŤ**

**POLICAJNÝ ZBOR**

|  |  |  |
| --- | --- | --- |
| Funkcia |  | Percentuálny podiel príplatku za riadenie mesačne |
| 1.01. | prezident Policajného zboru | 30 % až 200 % |
| 1.02. | generálny riaditeľ sekcie, rektor Akadémie Policajného zboru v Bratislave, viceprezident Policajného zboru | 20 % až 171 % |
| 1.03. | riaditeľ úradu ministerstva, biskupský vikár, zástupca generálneho riaditeľa sekcie, prorektor Akadémie Policajného zboru v Bratislave, riaditeľ krajského riaditeľstva | 15 % až 142 % |
| 1.04. | riaditeľ odboru, riaditeľ (vedúci) organizácie a zariadenia ministerstva, zástupca riaditeľa úradu ministerstva, zástupca biskupského vikára, zástupca riaditeľa krajského riaditeľstva, riaditeľ okresného riaditeľstva | 10 % až 113% |
| 1.05. | vedúci samostatného oddelenia, zástupca riaditeľa odboru, vedúci katedry Akadémie Policajného zboru v Bratislave, zástupca riaditeľa (vedúceho) organizácie a zariadenia, riaditeľ odboru krajského riaditeľstva, zástupca riaditeľa okresného riaditeľstva | 9 % až 100 % |
| 1.06. | zástupca riaditeľa odboru krajského riaditeľstva, riaditeľ odboru okresného riaditeľstva, vedúci predmetovej skupiny strednej odbornej školy Policajného zboru, vedúci ročníka Akadémie Policajného zboru v Bratislave, riaditeľ základného útvaru | 8 % až 87 % |
| 1.07. | vedúci oddelenia, zástupca riaditeľa odboru okresného riaditeľstva, zástupca riaditeľa základného útvaru, vedúci samostatného oddelenia okresného riaditeľstva, veliteľ jednotky | 7 % až 78 % |
| 1.08. | zástupca vedúceho oddelenia, vedúci skupiny, vedúci zmeny, zástupca veliteľa jednotky, veliteľ čaty, zástupca veliteľa čaty | 5 % až 58 % |

Úrad inšpekčnej služby

|  |  |  |
| --- | --- | --- |
| 2.01. | riaditeľ úradu | 30 % až 200 % |
| 2.02. | zástupca riaditeľa úradu a súčasne riaditeľ útvaru | 20 % až 171 % |
| 2.03. | riaditeľ útvaru | 15 % až 142 % |
| 2.04. | zástupca riaditeľa útvaru a súčasne riaditeľ odboru | 14 % až 120 % |
| 2.05. | riaditeľ odboru | 10 % až 100 % |
| 2.06. | zástupca riaditeľa odboru | 9 % až 87 % |
| 2.07. | vedúci oddelenia | 7 % až 78 % |

“.

**Čl. II**

Tento zákon nadobúda účinnosť 1. mája 2023.